Odense Adresse-Contoirs Efterretninger, 1842-01-27
Blandinger. Den Lehmannske Sag. Paa Grund af sit Fald førte Lehmann for Høiesteret sin Sag siddende; han ledsagedes af sin Fader, sin Broder og Prokurator Balthazar Christensen. Da Lehmann den Dag kjørte fra Høiesteret, skal Man, ifølge Loll. Falst. A., dog nok meest Pøbel, have villet spænde Hestene fra Vognen, men det blev forhindret af Hr. Prokurator Christensen, der sad i Vognen hos Lehmann, og som bød Kudsken at kjøre til. Paa Grund af Optøierne blev der den paafølgende Dags Aften taget alvorlige Foranstaltninger. Politiet blev forstærket med 10 civilt klædte Underofficerer af hvert Regiment, Husarpiketter bleve opstillede paa flere Steder, og navnlig bleve Adgangene til Amalienborg stærkt besatte med Husarer og Politi. Paa lille Kjøbmagergade, hvor Lehmann boer, og ved Amalienborg viste der sig store Sværme af Mennesker, som dog nok for Størstedelen skal have hørt til de simplere Folkeklasser, og mellem dem og Politiet skal det være kommet til Skjermydsler, hvor dog nok Politiet blev den seirende Part. Man har sagt, at to Regimenter vare beordrede at holde sig færdige i Casernerne, men, efter hvad der er os meddeelt, skal dette ikke forholde sig saa, hvorimod der vel idag (den 21de), da Man i Aften ved "Figaros, Vaurhall venter Optrinene fornyede, ere beordrede 1 Lieutenant og 40 Mand af hver af de 2 Livregimenter at holde sig færdige. Hr. Lehmann hensidder i Kjøbenhavns civile Arresthuus, hvor der er indrømmet ham 2 Værelser. - - Randers A. Correspondent fra Kbhavn siger, at der, da Lehmann den tredie Dag kjørte hjem, tilviftedes ham med hvide Tørklæder fra flere Vinduer i de Gader, hvorigjennem han passerede. Om Optøierne siger Correspondenten: "Skjøndt det havde været ønskeligt, at det var blevet ved denne Demonstration, havde dog formodentlig Politiets Modarbeiden, Jndkaldelsen af en Eskorte af 40 Mand Husarer fra Jægersborg og den forstærkede militaire Vagtbesætning vakt Forbittrelse, der og Aftenen og langt ud paa Natten udtalte sig gjennem store Menneskemassers Omstreifen paa Gaderne og Sammenstimlen udenfor Dhrr. Lehmanns, Kjærulffs og Fleres Bopæl, ligesom der paa det af en stor militair Styrke omgivne og afspærrede Amalienborg, hvor Landgreven gav et Bal, forefaldt flere Excesser, der baade havde Arrestationer og Blessurer til Følge. Masserne bevægede sig frem under Afsyngning af "Marseillaisen og raabte i Almindelighed kun: "Orla Lehmann leve!" – Da Dommen ikke vil kunne have nogen Jndflydelse paa hans Stilling som Borgerrepræsentant og Stænderdeputeret, har Sagen, foruden at udelukke Hr. Lehmann fra sin Function som Viceformand i Borgerraadet og som Aspirant til den i den paagjeldende Tid forefaldne Vacance som borgerlig Raadmand, ikke havt Andet til Følge, end at det for ham har fremkaldt en Sympathi og Deeltagelse, hvoraf Jngen i politisk Henseende tidligere har kunne rose sig efter P. A. Heibergs Forviisning, og har afgivet Exempel paa en Demonstration hos Klasser af Samfundet, der ellers pleie at holde sig langt fjernede fra offentlig Optræden og Opposition. Selve Sagen havde hidkaldt en Mængde Landboere, og alene fra Falster skal her være ankommen circa tyve Vogne med Landmænd, der atter ere afreiste, for skyndsomst at meddele Sagens Udfald i deres Hjem."